આવા સર્જકોની માનસિકતા અને તેની પાછળનાં કારણો તપાસવાની ખાસ જરૂર છે. ખાસ કરીને ડાબેરી વિચારધારા ધરાવનારા લોકોને ‘હિન્દુ પ્રતિભા’ઓ અને હિન્દુત્વને નીચું પાડવામાં વિકૃત આનંદ આવતો હોય છે. ઇતિહાસને મારીમચડીને રજૂ કરવાની આ રમત ડાબેરી વિચારધારાવાળા લોકો વરસોથી કરી રહ્યા છે. ઇતિહાસનાં અનેક પુસ્તકોમાં હિન્દુ શ્રદ્ધાકેન્દ્રો અને ચરિત્રોને નીચાં દેખાડી મુસ્લિમ શાસકોને ઉત્તમ દેખાડવાના પ્રયત્નો થયા છે. હિન્દુ દેવી-દેવતાઓ, હિન્દુ રાજા-રાણીઓ, વગેરેનું ખોટું ચિત્રણ અનેક પુસ્તકો અને પાઠ્યપુસ્તકોમાં થયું છે, જેની વિગતવાર માહિતી ‘સાધના’માં અનેકવાર પ્રકાશિત કરવામાં આવી છે.